( 23 ) 
substantiam miscent cum terra, in qua degunt Lumbrici ; sed illud pro- 
babili modo falsum est praejudicium. Quidam alii Lumbricos majores 
selectos eadem ratione innutriunt. Alii vero, terrae grana tenuissima, pa- 
paverum grana, v. g., immiscent. Quidquid de bac re sit, certum tamen 
est me vidisse maximos et crassissimos Lumbricos saepissime inter manus 
piscatorum versantes. Vermes magni aut exigui omnes piscatui inservire 
possunt. Majores tamen majoribus piscibus capiendis, veluti cyprinis, 
anguillis, reserventur. 
Varii exstant modi, quibus Lumbrici capiuntur. Vidimus illos, decoc- 
tionibus quarumdam plantarum vel aliarum substantiarum , e terra exci- 
tari. In locis ubi multa cernuntur foramina , etiam ope ligonis aut furcae 
effodiuntur ; vel crebro pede , pulsetur terra , quae multos continere vide- 
tur; vel tandem baculus aut palus in terram deligatur, et continuis con- 
cutiatur ictibus. Lumbricus quassatam vehementer terram sentiens, cava 
mox deserere cogitur. Linnceus egressionem Lumbrici tribuit terrori, 
quem ipsi talpa injicit. Hanc observationem praeteribimus. Nonne hoc 
potius ex eo provenit, quod metuat, ne in foraminibus ad angustias redi- 
gatur et attritibus comprimatur: nam hoc semper locum habere debet, si 
tali modo capiuntur, qui modus optimus esse habetur. 
Oiim maximus fuit Lumbricorum usus in medicina. Quum antiquos 
materiae medicalis tractatus perlegimus , miramur ingentem numerum 
proprietatum, quam Hippocratis discipuli Lumbrico terrestri tribuebant. 
Oleum in quo eneeatus fuerat et infusus, maximam vim exercebat in affec- 
tiones nervosas. Nervos et integrum ligamentosum apparatum corroborat, 
ideoque juncturas, firmat;, et felici successu utebantur in paralysi et in 
rachitis. Triplici etiam gaudebat proprietate infusio vermis in vino albor: 
.1° aperitiva, 2° sudorifica, 3° diuretica. In pulverem redactus propone- 
batur ad dosim 30 vel ^0 granorum contra arthriticum rhumatismum; 
lagani sub forma compositi ex 3, vel 4 Lumbricis, terrestribus , ovo et 
farina adversus febres tertianas; ia modum cataplasmatis contra parony- 
chium, etc. Omnia illa remedia medio aevo inventa e libris hodiernis 
therapeuticis sublata, et ex officina pharmacopolae ejecta sunt, ut ars 
medendi nava omnino, luce est collustrata. 
Modi eos ca'- 
piendi. 
Usus in me- 
dicina. 
